Мария Илиева
Молитва

chitanka.info

Отпусни главата си в скута,

над теб очи да склоня

да милвам лицето,

до болка обичано…

Горещо да шепна молитва към Бог.

И пламък на свещ

                        и дъх на тамян

да върне

искрица надежда в очите.

От храма сумрачен

с вода чудотворна

със шепите си цял да те мия…

Да те поръся със билка за здраве.

Да станеш от одъра

със възвърнати сили

и пак да тръгнеш

по пътя пречистен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.